CELEX: 62008CN0183
Language: et
Date: 2008-04-29 00:00:00
Title: Kohtuasi C-183/08 P: Euroopa Ühenduste Komisjoni 29. aprillil 2008 esitatud apellatsioonkaebus Euroopa Ühenduste Esimese Astme Kohtu (viies koda) 14. veebruari 2008 . aasta otsuse peale kohtuasjas T-351/05: Provincia di Imperia versus komisjon

15.8.2008   
            
            
               ET
            
            
               Euroopa Liidu Teataja
            
            
               C 209/20
            
         Euroopa Ühenduste Komisjoni 29. aprillil 2008 esitatud apellatsioonkaebus Euroopa Ühenduste Esimese Astme Kohtu (viies koda) 14. veebruari 2008. aasta otsuse peale kohtuasjas T-351/05: Provincia di Imperia versus komisjon
   (Kohtuasi C-183/08 P)
   (2008/C 209/28)
   Kohtumenetluse keel: prantsuse
   Pooled
   
      Apellant: Euroopa Ühenduste Komisjon (esindajad: D. Martin ja L. Flynn)
   
      Teine menetluspool: Provincia di Imperia
   Apellandi nõuded
   
               —
            
            
               tühistada Esimese Astme Kohtu 14. veebruari 2008. aasta otsus kohtuasjas T-351/05;
            
         
               —
            
            
               tunnistada Provincia di Imperia poolt selles kohtuasjas esitatud hagi vastuvõetamatuks;
            
         
               —
            
            
               mõista Provincia di Imperialt välja komisjonil käesoleva kohtuastme kohtukulud.
            
         Väited ja peamised argumendid
   Apellatsioonkaebuses heidab komisjon vaidlustatud kohtuotsusele ette EÜ artikli 230 alusel esitatud tühistamishagi vastuvõetavuse tingimuste eiramist, eriti kuna kohtuotsus leiab, et esimese kohtuastme hagejal oli huvi menetluse algatamiseks. Füüsilise või juriidilise isiku poolt esitatud tühistamishagi on vastuvõetav ainult juhul, kui see kui hagi võib oma tagajärjega hagi esitanud poolele kasulik olla. Samas antud juhul oli hageja hagi ilmselgelt vastuvõetamatu, kuna vaidlustatud akti tühistav otsus ei saanud sellele poolele kuidagi „kasulik” olla. Toetuse andmise näol on sisuliselt tegemist komisjonipoolse annetusega ja taotlejal, kes ei vasta konkursikutse tingimustele, ei ole seetõttu mingit õigust seda toetust saada.
   Teiseks märgib komisjon, et isegi kui esimese kohtuastme hagejal oli menetluse algatamise huvi päeval, mil ta hagi esitas, oli see huvi vaidlustatud kohtuotsuse väljakuulutamise päevaks igal juhul kadunud, kuna kõik konkursikutse eelarvelised vahendid olid ammendunud ja programm oli lõppenud.